**Tárgy: Csemő község hatályos településrendezési eszközeinek módosításával és új településterv készítésével kapcsolatos döntések meghozatala**

**ELŐTERJESZTÉS**

**Csemő Község Képviselő-testületének**

**2024. január 30-án tartandó ülésére**

**1.**

**Csemő község hatályos településrendezési eszközei módosításának elfogadására**

**Tisztelt Képviselő-testület!**

Csemő Község Önkormányzatának Képviselő-testülete 37/2023. (07. 20.) határozatával döntött arról. hogy a Viziterv Environ Kft. kezdeményezésére megindítja hatályos településrendezési eszközeinek módosítását.

A vízügyi tárgyú beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról szóló 66/2023. (III. 6.) Korm. rendelet által kiemelt beruházásként készülnek a Duna-Tisza közi homokhátság vízhiányos ökológiai állapotának javítása, helyreállítása című beruházás tervei. A tervezést a 3/A célterületre az Országos Vízügyi Főigazgatóság megbízásából végzi a Viziterv.

A 3/A célterület Csemő keleti területeit érinti, a nyugati terület a 3/B célterület tervezésével később kerül sorra.

A képen térkép, szöveg, atlasz látható

Automatikusan generált leírás

A határozat szerint megindult a módosítás jogszabályoknak megfelelő eljárása, mely a beruházás kiemelt volta miatt egyszerűsített eljárás volt.

A tervezett módosítást – mely a tervezett csatornák és a meglévő csatornák szélesítése céljából új vízgazdálkodási területek kijelölése – a véleményezési szakaszban partnerségi véleményezésre bocsátottuk. A terv ismertetése céljából lakossági fórumot tartottunk, melyet kiterjesztettük a kisajátításra kijelölt területek tulajdonosainak tájékoztatására.

A tervmódosításhoz a partnerségi véleményeztetés során nem érkezett észrevétel. A partnerségi egyeztetést Csemő Község Önkormányzatának képviselő-testülete 43/2023. (10. 31.) határozata zárta le. A határozat alapján nyújtottuk be a módosítás tervezetét az állami főépítészhez záró szakmai véleményezésre.

Az egyszerűsített eljárás során az államigazgatási egyeztetés a záró véleményezési szakaszban történik, az állami főépítész által összehívott egyeztető tárgyaláson. Az egyeztető tárgyaláson 2023. december 13-án a véleményezők közül csak Pest vármegye főépítésze jelent meg, az államigazgatási szervek egyetértő írásbeli véleményt küldtek. A meg nem jelent és véleményt sem küldő szervek egyetértő véleményezőknek tekintendők. A tárgyalás jegyzőkönyve az előterjesztés 4. melléklete. A véleményezők észrevételeinek összefoglalása és az elfogadása vagy nem elfogadása indoklással az előterjesztés 5. melléklete.

A képviselő-testületi jóváhagyás az állami főépítész záró szakmai véleményének (3. melléklet) ismeretében történhet.

Kérem a T. Képviselő-testületet, hogy az előterjesztést megtárgyalni és elfogadni szíveskedjék.

**Határozati javaslat:**

Csemő Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában meghatározott feladatkörében eljárva a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 68. § (2) a) pontja szerint a partnerek, a 11. melléklet szerinti államigazgatási és egyéb szervek, az érintett önkormányzatok véleményének kikérésével és véleményük figyelembe vételével az alábbiak szerint módosítja a 42/2019. (X. 8.) Kt. határozattal elfogadott, jelenleg hatályos településszerkezeti tervét:

1. A Településszerkezeti terv az 1. melléklet 1. mellékletében jelölt tervezési területek normatartalmával módosul;
2. Az 1. pont szerinti Településszerkezeti terv módosításához kapcsolódó településszerkezeti tervi leírást az 1. melléklet 2. melléklete tartalmazza.

Felelős: Bögös István alpolgármester

Határidő: azonnal, továbbításra 15 nap

Kérem a T. Képviselő-testületet, hogy a 2. melléklet szerinti rendeletet elfogadni szíveskedjék.

Döntés módja: minősített többség

Csemő, 2024. január 25.

|  |  |
| --- | --- |
| ……………………………………….. | ……………………………………….. |
| Bögös István  alpolgármester | dr. Kovács Tímea  jegyző |

mellékletek:

1. a településszerkezeti terv módosítása
2. a helyi építési szabályzat módosítása
3. az állami főépítész szakmai záróvéleménye
4. az egyeztető tárgyalás jegyzőkönyve
5. az államigazgatási szervek véleményének összegzése