**Tárgy: a pénzbeli és természetbeni szociális támogatások rendszeréről és gyermekvédelmi ellátásokról szóló rendelet megalkotásáról**

**E L Ő T E R J E S Z T É S**

**Csemő Község Képviselő-testületének**

**2024. január 30-án tartandó ülésére**

Tisztelt Képviselő-testület!

A Képviselő-testület 2023. januárjában fogadta el a pénzbeli és természetbeni szociális támogatások rendszeréről és gyermekvédelmi ellátásokról szóló rendeletét, amely 2023. február 02-án lépett hatályba.

**Az új rendelet megalkotásának szükségességét az alábbiakkal indokolom:**

1. **Szociális vetítési alap fogalmának bevezetése**

A szociális területen az öregségi nyugdíjminimumot, mint viszonyszámot felváltotta a szociális vetítési alap fogalma. Az öregségi nyugdíjminimum elsősorban a nyugdíj szakágazat mutatószáma, amelyet a társadalombiztosítási nyugellátásokhoz kapcsolódóan használnak. A szakmai irányító minisztérium szerint indokolt volt egy olyan viszonyítási alap létrehozása szociális területen, amely figyelembe veszi majd a szakterület sajátosságait. Ezzel célzottabb lesz a támogatások és juttatások megállapítása.

A szociális vetítési alap bevezetésével összefüggésben szükséges volt a szociális rendeletünk felülvizsgálata, mivel rendeletünk az egyes szociális juttatások igénybevételének feltételéül előírt jövedelemhatárokat az öregségi nyugdíjminimum összegéhez viszonyítva határozta meg, ezek a jövőben a szociális vetítési alaphoz viszonyulnak.

A szociális vetítési alap összege jelenleg megegyezik az öregségi nyugdíjminimum összegével: 28.500.- Ft.

1. **Egyes támogatási formák megszüntetése, új ellátások bevezetése**

A hatályos szociális rendeletben, valamint a szociális rendelet-tervezetben szabályozott támogatásokat az alábbi táblázat mutatja be:

|  |  |  |
| --- | --- | --- |
| **Szociális ellátások** | **Hatályos rendelet** | **Rendelet tervezet** |
| **Rendkívüli települési támogatás** |  |  |
| **Lakhatás támogatásához való hozzájárulás** |  |  |
| **Ápolási célú települési támogatás** |  | **-** |
| **Kamatmentes kölcsön** |  | **-** |
| **Az elhunyt hozzátartozó temetési költségeihez való hozzájárulás** |  |  |
| **Köztemetés** |  |  |
| **Babaköszöntő pénzbeli támogatás** |  |  |
| **Általános iskolások ösztöndíj támogatása** |  |  |
| **Középfokú oktatási intézménybe járók ösztöndíj támogatása** |  |  |
| **Karácsonyi támogatás** |  |  |
| **Gyermekétkezési térítési díjhoz nyújtott támogatás** | **-** |  |
| **Felsőfokú oktatási intézményekben tanulók ösztöndíj támogatása** | **-** |  |

* 1. **Egyes támogatási formák megszüntetése**
     1. **Ápolási célú települési támogatás**

A 2013. évi közigazgatási reform eredményeként bevezetésre került a járási rendszer és több szociális ellátás – köztük az ápolási díj is – az önkormányzatok hatásköréből a kormányhivatalok hatáskörébe került. Ezzel párhuzamosan az ápolási díj esetében az igénybevétel feltételei is szigorodtak, a korábban önkormányzatok által alkalmazott méltányosságra a jövedelemhatárok tekintetében már nem volt mód, ezért voltak, akik ellátás nélkül maradtak. Azon ügyfelek részére, akik kiestek az ellátásból próbálta megkönnyíteni az átmenetet az önkormányzat azzal, hogy bevezette az ápolási célú települési támogatást. Az ápolási célú települési támogatás folyósítása azonban, szemben az ápolási díjjal nem jelentett szolgálati időt a nyugdíjjogosultsághoz, ezért az ápolási díjat helyettesíteni nem tudta, célja az volt, hogy ne maradjanak ellátás nélkül a korábbi jogosultak abban az átmeneti időben, amíg helyzetük rendeződik, vagy jogosultságot szereznek egy másik rendszeres ellátásra.

***Az ápolási célú települési támogatást jelenleg senki sem veszi, illetve az elmúlt öt évben senki sem vette igénybe, illetve igényelte. A támogatási forma fenntartása nem indokolt.***

* + 1. **Kamatmentes kölcsön**

A hatályos rendeletünk szerint a települési támogatás csak különösen indokolt esetben nyújtható kamatmentes kölcsön formájában, váratlanul jelentkező, különös méltányosságot érdemlő költségek (temetési költségek, gyógyászati segédeszközök költségek stb.) felmerülése esetén.

Az elmúlt évek tapasztalatai alapján elmondható, hogy ez az ellátási forma a célját több okból sem tölti be:

* az ellátást igénybe vevők körében a fizetési fegyelem nem volt jellemző.
* a támogatási forma megnevezése is félreértésre ad okot, ami miatt több kérelmező „szociális bankként” tekint az önkormányzatra, ahol a bankoktól elvárt jövedelemigazolások és egyéb biztosítékok nélkül juthat gyorsan és könnyen szabad felhasználású hitelhez.

A szociálisan rászorult személyek, váratlanul felmerülő, indokolt és méltányolható támogatási kérelmei rendkívüli települési támogatással orvosolhatók. A szociális rászorultság oka jellemzően az alacsony jövedelem, amelyből a váratlanul nehéz helyzetbe került személy a kamatmentes kölcsön törlesztését nem tudja megoldani, ezért a támogatási forma megszüntetését javaslom.

* 1. **Új támogatási formák bevezetése**

Új támogatási formaként kerülne bevezetésre felsőoktatási intézményben tanulók ösztöndíj támogatása és a Gyermekétkeztetésben részesülő gyermek étkezési térítési díjához nyújtott támogatás.

* + 1. **Felsőoktatási intézményben tanulók ösztöndíj támogatása**

A jelenleg működő ösztöndíj rendszer az általános- és középiskolákban tanulókat támogatja, nem szociális alapon, hanem az általuk elért tanulmányi eredmény alapján. A tavalyi év decemberben tartott HEP fórumon az általános iskola részéről is megerősítést nyert, hogy a jelenlegi rendszer eredményes, motiválja a tanulókat. Az általános- és középiskolások által évről-évre beadott kérelmek számából kitűnik, hogy az ösztöndíjként nyújtott támogatás a lakosság körében ismert és népszerű.

A tavalyi évben képviselői javaslat érkezett az ösztöndíj rendszer kibővítésére oly módon, hogy lehetőség nyíljon a felsőoktatási intézményekben tanulók támogatására is.

A rendelet-tervezetben kidolgozott támogatási forma figyelembe veszi a felsőoktatási intézmények sajátosságait (pl.: a támogatás 5 hónapra kerül megállapításra), és 5 fő részére biztosítja az ösztöndíj igénybevételének lehetőségét. A támogatott létszámot a korábbi években a Bursa Hungarica ösztöndíj pályázatra benyújtott pályázatok, valamint az önkormányzat által ismert, csemői első diplomások száma alapján állapítottuk meg.

A támogatás célja a felső oktatási intézményben tanulót nevelő családok terheinek csökkentése, és a fiatalok településhez való kötődésének erősítése.

A támogatás a 2024. évben 500.000 Ft-tal terhelné az önkormányzat költségvetését, ami a szociális keretből teljesíthető.

* + 1. **Gyermekétkeztetésben részesülő gyermek étkezési térítési díjához nyújtott támogatás**

Az önkormányzat számára mindig is prioritás volt, hogy minden, a településen élő gyermek számára biztosított és elérhető legyen a napi egyszeri meleg főétkezés. Egyeztetve az intézményvezetőkkel, a 2023. év tapasztalatai alapján megállapítható, hogy az étkezési térítési díj befizetése egyre több családnak jelent problémát.

A fogyasztói árindex emelkedése a 2023. évben 17,6 % volt, amit a minimálbér és a garantált bérminimum emelkedése nem követett, de a növekedés miatt mégis számos család lépte túl azt a jövedelemhatárt, amely alapján jogosulttá válnának rendszeres gyermekvédelmi kedvezményre és ezáltal az ingyenes gyermekétkeztetés igénybevételére.

A probléma elsősorban az általános iskolásokat érinti. A normatív kedvezményre vonatkozó törvényi szabályozás értelmében azok a gyermekek, akik tartósan betegek vagy fogyatékosok, vagy olyan családban élnek, ahol ilyen gyermek nevelkedik, továbbá azok, akik három, vagy több gyermekes családban nevelkednek, az óvodában ingyenesen étkeznek, az iskolában azonban már csak 50%-os kedvezményre jogosultak.

A családok terheinek könnyítése érdekében javasoljuk bevezetni új támogatási formaként a gyermekek étkezési térítési díjához nyújtott támogatást.

A támogatás szabályainak kidolgozásánál elsődleges szempont volt, hogy az célzott és tervezhető legyen. Célzott, mivel a támogatottakra az iskola- óvoda vezetője, továbbá a családgondozó tehet javaslatot. Tervezhető, mive az a nevelési, illetve tanévre szól, és a támogatottak maximális száma 20 főben került meghatározásra.

Az alábbi táblázat a 2023- évben a gyermekétkeztetésben részesülők számának alakulását mutatja be, az általuk igénybe vett normatív kedvezmény alapján:

|  |  |  |  |
| --- | --- | --- | --- |
|  | Csemői Nefelejcs Óvoda és Mini Bölcsőde;  **Bölcsőde** | Csemői Nefelejcs Óvoda és Mini Bölcsőde;  **Óvoda** | **Csemői Ladányi Mihály Általános Iskola** |
| Térítési díjat fizet | **1** | **7** | **37** |
| Ingyenes gyermekétkeztetésben részesül | 9 | 101 | 80 |
| Kedvezményes gyermekétkeztetésben részesül | - | - | 29 |
| Gyermekétkeztetésben részt vevők száma összesen: | 10 | 108 | 146 |

1. **A lakhatás támogatásához való hozzájárulás szabályozásának módosítása**

A lakhatás támogatásához való hozzájárulás hatályos rendeletünkben két jogcímen vehető igénybe. Fűtési támogatásként, október 15-től április 15-ig, havi 7500 Ft. összegű támogatásként (jövedelemhatár: 71.250 Ft.) Közüzemi díj támogatásként január 01-től december 31-ig, havi 7500 Ft. összegben (jövedelemhatár: 57.000 Ft.). A jogosultsági feltételek megléte esetén a támogatás akár egyszerre, mindkét jogcímen igénybe vehető. A közüzemi díj támogatásra jogosultak ezért jellemzően igénylik a fűtési támogatást is.

A rendelet-tervezet megszüntetné ezt a kettőséget, és a lakhatási támogatást egy jogcímen lehetne igénybe venni tárgyév december 31-ig, havonta 12.000 Ft. összegben azzal, hogy a támogatás benyújtása folyamatos.

1. **Jövedelemhatárok és az ellátások összegének emelése**

A hatályos szociális rendeletünkben a jövedelemhatárok 2016. év óta nem változtak. Az elmúlt hét évben bekövetkezett minimálbér és garantált bérminimum, valamint nyugdíj emelkedések miatt szükségessé vált a jövedelemhatárok módosítása iannak érdekében, hogy a rendelet, illetve az abban szabályozott ellátások, juttatások a rendeltetésüket be tudják tölteni. Ugyanezen okból indokolt a támogatási összegek felülvizsgálata és egyes ellátások esetében emelése.

A hatályos, illetve tervezett támogatási összegek és a jövedelemhatárok az előterjesztéshez csatolt táblázatban kerülnek bemutatásra.

Fentiek alapján kérem a T. Képviselő-testületet a rendelet tervezet elfogadására.

Csemő, 2024. január 23.

Bögös István

alpolgármester

**Támogatási összegek és jövedelemhatárok a hatályos szociális rendeletben és a szociális rendelet tervezetben**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Igénybe vevők száma 2023. évben** | **Támogatás összege** | | **Jövedelemhatárok**  **a szociális vetítési alap %-ában meghatározva** | | | |
| **Hatályos rendelet** | **Rendelet tervezet** | **Hatályos rendelet** | | Rendelet tervezet | |
| Családban élő | Egyedülálló | Családban élő | Egyedülálló |
| **Rendkívüli települési támogatás** | **21 fő** | max. 28.500 Ft. | max. 51.300,- Ft. | egységesen  200%  (57.000,- Ft) | | 300%  (85.500,- Ft.) | 320%  (91.200,- Ft) |
| **Lakhatás támogatásához való hozzájárulás** | fűtési: 80 fő | 7500,- Ft. | 12.000,- Ft. | egységesen  fűtési támogatás 250%  (71.250,- Ft) | | 280%  (79.800,- Ft.) | 300%  (85.500,- Ft.) |
| közüzemi díj : 114 fő | 7500,- Ft | egységesen  közüzemi díj támogatás 200%  (57.000,- Ft) | |
| **Temetési támogatás** | 5 fő  (elhunytak száma a 2023. évben: 46 fő ) | max. 28.500 Ft. | max. 50.000,- Ft. | egységesen  250%  (71.250,- Ft) | | 300%  (85.500,- Ft.) | 320%  (91.200,- Ft) |
| **Egészségi állapot megőrzését jelentő szolgáltatásokhoz való hozzájárulás** | 3 fő rendszeres  8 fő eseti | max. 8000,- Ft. | max. 10.000,- Ft. | egységesen  250% és 200%  (71.250,- Ft. és 57.000,- Ft.) | | 300%  (85.500,- Ft.) | 320%  (91.200,- Ft) |