Tisztelt Polgármester Úr!

Tisztelt Képviselőtestület!

Csemő Község Önkormányzata és társaságunk a Csemői Konyha Bt. között 2014. december 16. óta hatályos szerződés van érvényben a közétkeztetési feladatok ellátására.

A vállalkozási szerződés 28. pontjára hivatkozással szeretnénk kérni a szolgáltatás ellenértékének növelését az alább felsorolt indokokra tekintettel.

A díjemelési kérelem alapjai a nyersanyagárak infláció okozta emelkedése, a kötelező legkisebb minimálbér és garantált bérminimum növekedése. Az alapanyag árváltozásról mellékletet csatoltam.

Tájékoztatásul a kötelező legkisebb minimálbér és garantált bérminimum változása:

Minimálbér Garantált bérminimum:

2023. 232.000 Ft/fő/hó 296.400 Ft/fő/hó

2024. 266.800 Ft/fő/hó 326.000 Ft/fő/hó

A fentiekben leírt emelkedések nem csak a saját bérköltséget és nyersanyag költséget befolyásolta, hiszen a kötelező béremelés és anyagár emelkedések a beszállítókat, az egész ellátási láncot érinti, melynek következtében a beszállítók is áremelésre kényszerültek, kényszerülnek.

Ezt a költségtöbbletet nem fedezi a jelenlegi szolgáltatási ellenérték, ezért szükséges a szolgáltatási díj nyersanyag és rezsi részének emelése, így a vállalkozási szerződés módosítása.

Polgármester úrral történt előzetes személyes egyeztetés után, az áremelésre az alábbiak szerint teszünk javaslatot:

|  |  |  |  |  |  |
| --- | --- | --- | --- | --- | --- |
| **Megnevezés** | **nyersanyag ár régi** | **nyersanyag ár új** | **rezsi költség**  **régi** | **rezsi költség**  **új** | **Összesen**  **vállalkozónak fizetendő új ár** |
| óvodai tízórai | 144 Ft | 151 Ft | 128 Ft | 148 Ft | 299 Ft |
| óvodai ebéd | 360 Ft | 380 Ft | 368 Ft | 421 Ft | 801 Ft |
| óvodai uzsonna | 66 Ft | 69 Ft | 71 Ft | 81 Ft | 150 Ft |
| **összesen** | **570 Ft** | **600 Ft** | **567 Ft** | **650 Ft** | **1250 Ft** |
|  |  |  |  |  |  |
| iskolai tízórai | 150 Ft | 158 Ft | 137 Ft | 158 Ft | 316 Ft |
| iskolai ebéd | 378 Ft | 397 Ft | 424 Ft | 485 Ft | 882 Ft |
| iskolai uzsonna | 72 Ft | 75 Ft | 86 Ft | 99 Ft | 174 Ft |
| **összesen** | **600 Ft** | **630 Ft** | **647 Ft** | **742 Ft** | **1372 Ft** |
|  |  |  |  |  |  |
| bölcsődei reggeli | 150 Ft | 157 Ft | 183 Ft | 209 Ft | 366 Ft |
| bölcsődei tízórai | 67 Ft | 70 Ft | 58 Ft | 68 Ft | 138 Ft |
| bölcsődei ebéd | 300 Ft | 315 Ft | 337 Ft | 386 Ft | 701 Ft |
| bölcsődei uzsonna | 108 Ft | 113 Ft | 101 Ft | 117 Ft | 230 Ft |
| **összesen** | **625 Ft** | **655 Ft** | **679 Ft** | **780 Ft** | **1435 Ft** |

A táblázatban szereplő árak nettó árak, nem tartalmazzák a 27% általános forgalmi adót!

Az új árakat 2024. február 1-jétől tervezzük alkalmazni.

Tisztelt Polgármester Úr!

Tisztelt Képviselőtestület!

Őszintén számítunk arra, hogy a díjemelési kérés indoklásával kezdeményezésünk az Ön és a képviselőtestület részéről is támogatásra talál.

Természetesen a szükséges egyeztetésekre soron kívül rendelkezésre állunk.

Csemő, 2024.01.10.

Köszönettel:

Lendér József

ügyvezető

Csemői Konyha Bt.