**Előterjesztés**

**Csemő Község Önkormányzata Képviselő-testületének**

**2024. január 30-án tartandó ülésére**

Tisztelt Képviselő-testület!

A Pest Vármegyei Kormányhivatal Földhivatali Osztálya hiánypótlást kezdeményezett az Önkormányzat tulajdonát képező csemői 0205/19 hrsz-ú ingatlan megosztásának engedélyezésével kapcsolatban.

Ennek előzménye, hogy az önkormányzat megrendelésére a Kishold Földmérő Bt. elkészítette az Öko-centrum melletti, 5,7 ha területű erdő megosztását.

A megosztás azért kértük és azért indokolt, mert az Önkormányzat által benyújtott, nyertes, de intézkedésében felfüggesztett (BM gazdaságélénkítő program - GÉP) pályázat keretében egy íjászközpont kialakítása került benyújtásra. A GÉP programba beadott projektötletünk kapcsán még 2021-ben megjelent a Magyar Közlönyben, hogy támogatást nyertünk, majd a háborús veszélyhelyzet elrendelésével jött egy értesítés a teljes program felfüggesztéséről.

Amennyiben a felfüggesztés megszüntetésre kerül, és az irányító hatóság kiadja a támogatási okiratot, akkor a jelenleg is ijászpályaként használt erdőterületben edző, gyakorló és versenypálya is megvalósulhat.

A folyamatos szakmai tevékenység biztosítására szolgál az erdőterület kb. felének (az Ereklyési út és a két merőleges dűlőút között területrész) a termelésből történő kivonása.

A megosztás után létrejön a 0205/24 hrsz-ú, 2 ha 8577 m2 területű és a 0205/25 hrsz-ú, 2 ha 8571 m2 területű ingatlan.

A Földhivatal a telekalakítást engedélyezte, mert megfelel a hatályos jogszabályoknak, de szükséges a Képviselő-testület határozata az ingatlan-nyilvántartásban történő átvezetéshez.

A fentiek alapján kérem az alábbi határozati javaslat elfogadását:

**Határozati javaslat**

**…./2024. (01. 30.) határozat**

**Csemő Község Önkormányzatának Képviselő-testülete**

**hozzájárul az Önkormányzat tulajdonát képező csemői**

**0205/19 hrsz-ú, 5 ha 7142 m2 területű, erdő művelési**

**ágú ingatlan megosztásához az önkormányzat által korábban**

**megrendelt és a Kishold Földmérő Bt. által elkészített, 241/2023. munkaszámú változási vázrajz szerint.**

Határidő: azonnal.

Felelős: alpolgármester, jegyző.

Csemő, 2024. január 23.

Bögös István

alpolgármester