**Csemő Község Önkormányzata Képviselő-testületének**

**....../2024. (I. 30.) rendelet-tervezete**

**Csemő Község Önkormányzatának Szervezeti és Működési Szabályzatáról szóló 3/2023. (II. 02.) rendeletének módosításáról**

Csemő Község Önkormányzatának képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el.

1. **§**

Csemő Község Önkormányzatának Szervezeti és Működési Szabályzatáról szóló 3/2023. (II. 02.) rendeletének 1. számú melléklete helyébe e rendelet 1. számú melléklete lép.

1. **§**

Csemő Község Önkormányzatának Szervezeti és Működési Szabályzatáról szóló 3/2023. (II. 02.) rendeletének 2. számú melléklete helyébe e rendelet 2. számú melléklete lép.

**Záró rendelkezések**

1. **§**

E rendelet 2024. február 1-jén lép hatályba.

Csemő, 2024. január 30.

Dr. Kovács Tímea Bögös István

jegyző alpolgármester

A rendelet kihirdetve 2024. január 31-én.

Csemő, 2023. február 01.

Dr. Kovács Tímea

jegyző

1. **számú melléklet**

**Csemő Község Önkormányzatának Szervezeti és Működési Szabályzatáról szóló**

**…./2024. (I. 30.) rendelethez**

**Polgármesterre átruházott hatáskörök**

1. 2 millió Ft értékhatárig szerződéseket, megállapodásokat köthet a képviselő-testület nevében a testület utólagos jóváhagyásával.
2. A képviselő-tetület által átruházott hatáskörben dönt:

* a rendkívüli települési támogatás ügyében,
* az általános iskolások ösztöndíj támogatása ügyében,
* a középfokú oktatási intézményekben tanulók ösztöndíj támogatása ügyében a sikeres nyelvvizsgát tevő, középfokú oktatási intézményben tanulók ösztöndíj támogatása ügyében,
* a felsőfokú oktatási intézményben tanulók ösztöndíj támogatása ügyében.

1. Közköltségen történő temetés kifizetését engedélyezheti a szociális keret terhére a rászorultság mérlegelésével.
2. **sz. melléklet**

**Csemő Község Önkormányzatának Szervezeti és Működési Szabályzatáról szóló**

**…/2024. (I. 30.) rendelethez**

**A képviselőtestület bizottságainak feladat és hatásköre**

Csemő Község Képviselő-testülete a következő bizottságokat hozta létre:

-Pénzügyi Bizottság

-Szociális és Kultúrális Bizottság

***Pénzügyi Bizottság:***

A bizottság a feladatkörébe tartozó önkormányzati ügyekben javaslattevő, véleményező, ellenőrző szerv.

**A bizottság dönt:**

**a) ügyrendjének megállapításáról,**

**b) munkatervének megállapításáról.**

1. Előkészíti a képviselő-testület pénzügyi témájú döntéseit, szervezi, ellenőrzi azok végrehajtását.
2. Valamennyi pénzügyi tárgyú előterjesztést előzetesen megtárgyal és ahhoz véleményezést készít.
3. Az éves költségvetési rendelet-tervezetet, a féléves pénzügyi beszámolót, a ¾ éves pénzügyi beszámolót, a zárszámadásról szóló rendelet-tervezetet a bizottság előzetes véleménye nélkül a képviselő-testület elé terjeszteni nem lehet.
4. Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, –csökkenés) alakulását, értékeli az azt előidéző okokat,
5. Vizsgálja a hitelfelvétel indokait és gazdasági megalapozottságát, ellenőrzi a pénzkezelési szabályzat megtartását, a bizonylati rend és bizonylati fegyelem érvényesítését,
6. Közreműködik a közbeszrzési eljárásokban,
7. Nyilvántartja és ellenőrzi a polgármester és a képviselők éves vagyonnyilatkozait a helyi önkormányzati képviselők jogállásának egyes kérdéseiről szóló 2000. évi XCVI. törvény alapján.

***Szociális és Kultúrális Bizottság:***

A bizottság a feladatkörébe tartozó önkormányzati ügyekben javaslattevő, véleményező, ellenőrző szerve, továbbá átruházott hatáskörben döntéshozó szerv.

**A bizottság dönt:**

**a) ügyrendjének megállapításáról,**

**b) munkatervének megállapításáról.**

1. A bizottság előzetesen állást foglal, véleményezi az önkormányzat éves költségvetéséről, valamint a zárszámadásáról szóló rendelet-tervezetekről,
2. A képviselő-testület által átruházott hatáskörében dönt:

* a lakhatási támogatás ügyében,
* az egészségi állapot megőrzését jelentő szolgáltatások költségeihez való hozzájárulás ügyében,
* a temetési támogatás ügyében,
* a babaköszöntő pénzbeli támogatás ügyében,
* a gyermekétkeztetésben részesülő gyermekek étkezési térítési díjához nyújtott támogatás ügyében.

1. Közreműködik a  település egészségügyi feladat ellátásának értékelésében, a tevékenység továbbfejlesztésére vonatkozó javaslatok kidolgozásában.
2. Közreműködik az önkormányzat kulturális koncepciójának kidolgozásában;
3. Véleményezi a művészeti alkotás közterületen, önkormányzati tulajdonban, illetve nem önkormányzati tulajdonban álló épületen való elhelyezését, áthelyezését, lebontását;
4. Javaslatot tesz a közterületek elnevezésére és emlékmű állítására, szobor közterületen történő elhelyezésére és áthelyezésére;