**Tárgy: A Csemői Nefelejcs Óvoda és Mini Bölcsőde alapító okiratának módosítása**

**E L Ő T E R J E S Z T É S**

**Csemő Község Képviselő-testületének**

**2024. január 30-án tartandó ülésére**

Tisztelt Képviselő-testület!

A Képviselő-testület 2023. decemberi rendes ülésén döntött a Csemői Nefelejcs Óvoda és Mini Bölcsőde alapító okiratának módosításáról, amire azért volt szükség a pedagógusok új életpályájáról szóló 2023. évi LII. törvény (a továbbiakban: Púétv.), valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet (továbbiakban: Kormányrendelet) alapján a nevelési-oktatási intézményekben foglalkoztatott pedagógusok 2024. január 1. napjával köznevelési foglalkoztatotti jogviszonyba, a nevelő-oktató munkát közvetlenül segítő munkakörben foglalkoztatottak pedig köznevelési foglakoztatotti jogviszonyba (pl. dajka) vagy munkaviszonyba (pl. gondozó, takarító) kerültek.

A módosító okiratot és az alapító okirat módosításokkal egységes szerkezetbe foglalt szövegét elküldtük a Magyar Államkincstár Törzskönyvi Nyilvántartási Osztályára, akik azzal kapcsolatban hiánypótlási felhívással éltek az alábbi hiányosságok miatt:

1. A Púétv. 73. § (3) bekezdése értelmében a vezetői megbízás állami vagy önkormányzati fenntartású munkáltató esetén legfeljebb öt évig terjedő határozott időre szól. Az általunk benyújtott módosító okiratban a költségvetési szerv vezetői megbízásának rendjét szabályozó 5.1. pontban az szerepel, hogy „Az intézmény vezetőjét az alapítói jogokkal felruházott irányító és működtető szerv (képviselő-testület) (...) öt év határozott időre kinevezi”. Ezt ki kell egészíteni a „legfeljebb” szóval.
2. A Belügyminisztérium állásfoglalása alapján a gyermekétkeztetés alapfeladaton lévő dolgozókra nem terjed ki a Púétv. hatálya, jelenlegi jogviszonyuk (közalkalmazotti jogviszony) nem változik, ezért a közalkalmazotti jogviszonyt nem kell törölni az alapító okirat 5.2-es pontjából

A Csemői Nefelejcs Óvoda és Mini Bölcsőde alapító okiratáta hiánypótlási felhívásnak megfelelően módosítottuk.

Fentiek alapján az alábbi határozati javaslatot terjesztem a Tisztelt Képviselő-testület elé:

**HATÁROZATI JAVASLAT**

**…/2024. (1.30.) sz. határozat**

**Csemő Község Önkormányzatának Képviselő-testülete**

**1. a Csemői Nefelecs Óvoda és Mini Bölcsőde alapító okiratát a mellékelt “Módosító okirat” szerint módosítja.**

**2. elfogadja a Csemői Nefelejcs Óvoda és Mini Bölcsőde egységes szerkezetű „Alapító Okiratát”.**

Felelős: Bögös István alpolgármester

Határidő: a bejegyzési kérelem és a határozat Magyar Államkincstárnak történő megküldésére 8 nap

Csemő, 2024. január 23.

Bögös István

alpolgármester

Okirat száma:.../2024.

**MÓDOSÍTÓ OKIRAT**

A Csemői Nefelejcs Óvoda és Mini Bölcsőde, Csemő Község Önkormányzata által 2022. augusztus 9. napján kiadott IK/2453-2/2022. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – Csemő Község Önkormányzata Képviselő-testületének .../2024. (1.30.) számú határozatára figyelemmel– a következők szerint módosítom:

1. Az alapító okirat 5.1. pontja helyébe az alábbi 5.1. pont lép:

A költségvetési szerv vezetőjének megbízási rendje: Az intézmény vezetőjét az alapítói jogokkal felruházott irányító és működtető szerv (képviselő-testület) – a pedagógusok új életpályájáról szóló 2023. évi LII. törvény, és az annak végrehajtására kiadott 401/2023. (VIII. 30.) Korm. rendelet figyelembe vételével – köznevelési foglalkoztatotti jogviszonyban, a pedgógusok új életpályájáról szóló 2023. évi LII. törvény 37. § (1) bekezdése szerinti nyilvános pályázat útján vagy annak mellőzésével, legfeljebb öt év határozott időtartamra nevezi ki, az egyéb munkáltatói jogokat a polgármester gyakorolja.

1. Az alapító okirat 5.2. pontjának táblázata helyébe az alábbi táblázat kerül:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | köznevelési foglakoztatotti jogviszony | a pedagógusok új életpályájáról szóló 2023. évi LII. törvény 1. § (1) bekezdése |
| 2 | munkaviszony | Munka törvénykönyvéről szóló 2012. évi I. törvény |
| 3 | közalkalmazotti jogviszony | Közalkalmazottak jogállásáról szóló 1992. évi XXXIII. törvény |
| 3 | megbízási jogviszony | a Polgári Törvénykönyvről szóló 2013. évi V. törvény |

Jelen módosító okiratot 2024. január 01. napjától kell alkalmazni.

Kelt: Csemő, időbélyegző szerint.

PH.

Bögös István

alpolgármester

Okirat száma:.... /2024.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Csemői Nefelejcs Óvoda és Mini Bölcsőde alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Csemői Nefelejcs Óvoda és Mini Bölcsőde
   2. A költségvetési szerv
      1. székhelye: 2713 Csemő Petőfi Sándor utca 2.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 2713 Csemő Piac tér 3. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2013. január 1.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Csemő Község Önkormányzata
      2. székhelye: 2713 Csemő Petőfi Sándor utca 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Csemő Nyársapát Általános Művelődési Központ | 2713 Nyársapát József Attila út 6. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Csemő Község Önkormányzatának Képviselő-testülete
      2. székhelye: 2713 Csemő Petőfi Sándor utca 1.
   2. A költségvetési szerv fenntartójának
      1. megnevezése: Csemő Község Önkormányzata
      2. székhelye: 2713 Csemő Petőfi Sándor utca 1.
2. **A költségvetési szerv tevékenysége**
   1. A költségvetési szerv közfeladata: a nemzeti köznevelésről szóló 2011. évi CXC. törvény 4. § 14.a. pontjának a.) alpontja alapján óvodai nevelés, valamint 4. § 14.a. pontjának r. alpontja alapján a többi gyermekkel együtt nevelhető sajátos nevelési igényű gyermekek óvodai nevelése, ellátása, továbbá a gyermekek védelméről és a gyámügyi igazgatásról szóló 1997. évi XXXI. törvény 43/A. §-a alapján mini bölcsődei ellátás. Óvodában és mini bölcsődében gyermekétkeztetés biztosítása. A halmozottan hátrányos helyzetű gyermekek integrált óvodai nevelése.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége: Az óvoda a nemzeti köznevelésről szóló 2011. évi CXC. törvény 8. §-a alapján a gyermek hároméves korától a tankötelezettség kezdetéig nevelő intézmény. Az óvodában a nevelés 7 csoportban, a helyi pedagógiai program szerint, a teljes óvodai életet, a gyermekek napközbeni ellátását is magában foglaló foglalkozások keretében folyik. Alaptevékenységi körében ellátja a gyermekek személyiségének és képességeinek fejlesztését, közösségi életre történő felkészítését, a szociálisan hátrányos helyzetű gyermekek differenciált fejlesztését, fejlődésének elősegítését, továbbá a hátrányos helyzetű és a halmozottan hátrányos helyzetű és etnikai kisebbséghez tartozó gyermekek integrált nevelését, akikkel külön óvodai fejlesztő program alapján foglalkoznak a pedagógusok. Sajátos nevelési igényű óvodás korú gyerekek nappali rendszerű nevelése – szakértői bizottság véleménye alapján integráltan nevelhető, oktatható beszédfogyatékos és egyéb pszichés fejlődési zavarral küzdő gyermek integrált nevelése. A sajátos nevelési igényű gyermekek óvodai ellátását a szakértői bizottság javaslata alapján utazó gyógypedagógus, illetve logopédus oldja meg.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés ellátás működtetési feladatai |
| 4 | 096015 | Gyermekétkeztetés köznevelési intézményben |
| 5 | 104037 | Intézményen kívüli gyermekétkeztetés |
| 6 | 104031 | Gyermekek bölcsődében és mini bölcsődében történő ellátása |
| 7 | 104035 | Gyermekétkeztetés bölcsődében, fogyatékosok nappali intézményében |

* 1. A költségvetési szerv illetékessége, működési területe: Csemő község közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézmény vezetőjét az alapítói jogokkal felruházott irányító és működtető szerv (képviselő-testület) – a pedagógusok új életpályájáról szóló 2023. évi LII. törvény, és az annak végrehajtására kiadott 401/2023. (VIII. 30.) Korm. rendelet figyelembe vételével – köznevelési foglalkoztatotti jogviszonyban, a pedgógusok új életpályájáról szóló 2023. évi LII. törvény 37. § (1) bekezdése szerinti nyilvános pályázat útján vagy annak mellőzésével, legfeljebb öt év határozott időtartamra nevezi ki, az egyéb munkáltatói jogokat a polgármester gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | köznevelési foglakoztatotti jogviszony | a pedagógusok új életpályájáról szóló 2023. évi LII. törvény 1. § (1) bekezdése |
| 2 | munkaviszony | a Munka törvénykönyvéről szóló 2012. évi I. törvény |
| 3 | közalkalmazotti jogviszony | a Közalkalmazottak jogállásáról szóló 1992. évi XXXIII. törvény |
| 3 | megbízási jogviszony | a Polgári Törvénykönyvről szóló 2013. évi V. törvény |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: Óvoda-bölcsőde
      2. alapfeladatának jogszabály szerinti megnevezése:

* Óvodai nevelés
* A többi gyermekkel együtt nevelhető sajátos nevelési igényű gyermekek óvodai nevelése
* mini bölcsőde ellátás, valamint óvodai és bölcsődei gyermekétkeztetés biztosítása.
  + 1. gazdálkodásával összefüggő jogosítványok: Csemő Község Önkormányzatának mindenkor hatályos költségvetésében az intézményt megillető költségvetési előirányzat feletti rendelkezési joggal bír. Pénzügyi gazdasági feladatait a Csemői Polgármesteri Hivatal (2713 Csemő Petőfi Sándor utca 1.) látja el.
  1. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Csemői Nefelejcs Óvoda és Mini Bölcsőde | óvodai nevelés |  | 175 |
| 2 | 2713 Csemő Piac tér 3. | mini bölcsődei ellátás |  | 16 |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 2713 Csemő Petőfi Sándor utca 2 | 579 | használati jog | óvodai nevelés |
| 2 | 2713 Csemő Piac tér 3 | 633/1 | használati jog | mini bölcsődei ellátás |