**Csemő Község Önkormányzata Képviselő-testületének**

**.../2024. (I. 30.) rendelete**

**a gyermekétkeztetési térítési díjak megállapításáról**

Csemő Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (8) bekezdés 8. pontjában meghatározott feladatkörében eljárva a következőket rendeli el:

**1.§**

A rendelet hatálya kiterjed a Csemő Község Önkormányzata által a gyermekek napközbeni ellátása keretében étkeztetést biztosító mini bölcsödére, az Önkormányzat által fenntartott oktatási-nevelési intézményekre, valamint a Csemői Ladányi Mihály Általános Iskolára.

**2. §**

(1) Csemő Község Önkormányzata a bölcsődei, a gyermek- és a munkahelyi étkeztetés intézményi térítési díját az alábbiak szerint állapítja meg:

1. Mini Bölcsőde

aa) reggeli 200 Ft/fő/nap

ab) tízórai 90 Ft/fő/nap

ac) ebéd 400 Ft/fő/nap

ad) uzsonna 145 Ft/fő/nap

1. Óvoda

ba) tízórai 190 Ft/fő/nap

bb) ebéd 485 Ft/fő/nap

bc) uzsonna 90 Ft/fő/nap

1. Iskola

ca) tízórai 200 Ft/fő/nap

cb) ebéd 505 Ft/fő/nap

cc) uzsonna 95 Ft/fő/nap

1. Egyéb (dolgozói) étkezők ebéd 920 Ft/fő/nap

(2) Az (1) bekezdésben megállapított térítési díjak az általános forgalmi adót tartalmazzák.

**3. §**

(1) Ez a rendelet 2024. február 1. napján lép hatályba.

(2) A rendelet hatályba lépésével egyidejűleg hatályon kívül helyezésre kerül Csemő Község Önkormányzat Képviselő-testületének 11/2022. (X. 14.) rendelete a gyermekétkeztetési térítési díjak megállapításáról.

Csemő, 2024. január 30.

Dr. Kovács Tímea Bögös István

jegyző alpolgármester

A rendelet kihirdetve 2024. január 30.

Csemő, 2024. január 30.

Dr. Kovács Tímea

jegyző