**Csemő Község Önkormányzata Képviselő-testületének**

**....../2024. (I. 30.) rendelet-tervezete**

**a pénzbeli és természetbeni szociális támogatások rendszeréről és**

**gyermekvédelmi ellátásokról**

Csemő Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt.) 1. §. (2) bekezdésében, 25. §. (3) bekezdés b.) pontjában, 26. §-ában, 32. §. (3) bekezdésében, 45. §-ában, 48. §. (4) bekezdésében, 92. §. (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. §. (2) bekezdésében, 29. §-ában, 131. §. (1) bekezdésében kapott felhatalmazás alapján az alábbi rendeletet alkotja:

**I. fejezet**

**Általános rendelkezések**

**A rendelet célja**

1. **§**
2. E rendelet célja, hogy a szociális biztonság megteremtése és megőrzése érdekében szabályozza a pénzbeli és természetbeni juttatások, valamint a szociális ellátások igénybevételének helyi szabályait, rendelkezzék a szociális és gyermekjóléti szolgáltatások igénybevételének jogosultságáról, mértékéről, igénybevételük módjáról.
3. A Képviselő-testület az ellátások biztosításával a szociális szempontokból rászorult családok életminőségén kíván javítani, egyidejűleg ösztönözni kívánja a kérelmezőket arra, hogy maguk is tegyenek meg minden tőlük elvárhatót annak érdekében, hogy családjuk eltartásáról elsősorban kereső tevékenységből származó jövedelemből tudjanak gondoskodni.

**A rendelet hatálya**

1. **§**
2. E rendelet hatálya Csemő Község Önkormányzat (a továbbiakban: Önkormányzat) közigazgatási területén lakóhellyel vagy tartózkodási hellyel rendelkező személyekre, a szociális igazgatásról és szociális ellátásokról szóló [1993. évi III. törvény (a továbbiakban: Szt.) 3. § (1)–(3) bekezdés](https://njt.hu/jogszabaly/1993-3-00-00#SZ3@BE1)e szerinti, valamint a gyermekek védelméről és a gyámügyi igazgatásról szóló [1997. évi XXXI. törvény (a továbbiakban: Gyvt.) 4. § (1) bekezdés b) pont](https://njt.hu/jogszabaly/1997-31-00-00#SZ4@BE1@POB)ja szerinti jogosultakra terjed ki.
3. E rendelet szerint kell eljárni az [(1) bekezdés](https://or.njt.hu/eli/v01/730271/r/2015/3#SZ1@BE1)ben meghatározott személyeken kívül az Önkormányzat területén bejelentett tartózkodási hellyel rendelkező és a bejelentett tartózkodási helyén életvitelszerűen lakó gyermek védelmében is.
4. A lakóhely vagy tartózkodási hely megállapítása szempontjából a személyiadat- és lakcímnyilvántartás adatai irányadóak.

**Hatásköri szabályok**

1. **§**
2. Az Szt-ben, valamint az e rendeletben meghatározott feltételek szerint a Csemő Község Önkormányzata Szervezeti és Működési Szabályzatáról szóló 3/2023. (II. 02.) rendelet alapján átruházott hatáskörben a Szociális és Kulturális Bizottság dönt az e rendelet 8. §., 9. §., 10. §., 13. § és 14. §-ában meghatározott támogatásokról.
3. Az SZMSZ-ről szóló rendelet alapján átruházott hatáskörben a polgármester dönt az e rendelet 7. §., 12. §, 15. §, 16. §17. §, 18. § és 19. §-ában meghatározott támogatásokról.
4. A 19. §-ban nevesített adható támogatások mértékéről és a támogatottak létszámáról minden év novemberében a Képviselő-testület határozattal dönt.

**II. fejezet**

**Eljárási rendelkezések**

1. **§**
2. A szociális ellátások megállapítására irányuló kérelmet a polgármesteri Hivatal szociális igazgatási feladatokat ellátó ügyintézőjénél kell benyújtani, illetőleg oda címezni. A szociális megállapítására irányuló kérelmet az erre a célra rendszeresített formanyomtatványokon is lehet kérelmezni.
3. A kérelemnek tartalmaznia kell:
4. a kérelmező nevét
5. születési helyét és idejét,
6. anyja nevét,
7. állandó lakóhelyét,
8. tartózkodási helyét,
9. társadalombiztosítási azonosító jelét (TAJ-szám)
10. a kérelmezővel egy háztartásban élők *a) –*[f) pont](https://or.njt.hu/eli/v01/731234/r/2013/29#SZ6.@BE(2)@POF))ban felsorolt személyi adatait.
11. E rendeletben meghatározott ellátások iránti kérelem benyújtásakor a kérelmezőnek büntetőjogi felelőssége tudatában nyilatkoznia kell a saját, valamint a családjában vagy háztartásában élő személyek jövedelmi és vagyoni viszonyáról.
12. A kérelemhez mellékelni kell a kérelmező és családtagjai rendszeres jövedelmének igazolására szolgáló jövedelemigazolásokat. Rendszeres jövedelem és pénzellátás igazolására felhasználható:
13. a kérelem benyújtását megelőző hónapról munkáltató által kiállított jövedelemigazolás,
14. rendszeres pénzellátás esetén a Nyugdíjfolyósító Igazgatóság tárgyév januárjában kiküldött értesítése, vagy az ellátást megállapító határozata, valamint a kérelem benyújtását megelőző havi bankszámlakivonat, vagy utolsó havi nyugdíjszelvény a nyugdíjfolyósító törzsszámot igazoló papír mellékelésével,
15. gyermektartásdíjat megállapító jogerős bírósági ítélet másolata, vagy a gyermektartásdíj összegéről a felek peren kívül létrejött írásbeli egyezségének másolata,
16. vállalkozásból származó jövedelem esetén adóbevallás,
17. lakás vagy nem lakás céljára szolgáló helyiség részben vagy egészben történő bérbeadásáról szóló szerződés másolata,
18. ösztöndíjat folyósító szerv által kiállított jövedelemigazolás,
19. álláskeresési támogatásban részesülő esetében a támogatás megállapításáról szóló határozat és a kérelem benyújtását megelőző hónap csekkszelvénye, folyószámla kivonata,
20. álláskeresési támogatásban nem részesülő esetében nyilatkozat a kérelem benyújtásának hónapját közvetlenül megelőző tizenkét hónap alatt szerzett, nem rendszeres munkavégzésből származó havi átlagjövedelemről,
21. tanulói vagy hallgatói jogviszony igazolása,
22. havi rendszeres jövedelem megszűnéséről vagy a vállalkozási tevékenység megszűnéséről szóló irat,
23. közfoglalkoztatás esetében munkaszerződés, vagy a munkáltató igazolása,
24. Járási Hivatal által folyósított ellátás esetében a támogatás megállapításáról szóló határozat és a kérelem benyújtását megelőző hónap csekkszelvénye, folyószámla kivonata.
25. A kérelemben szereplő jövedelemből csak a gyermektartásdíj címén levont vagy kifizetett összeg vehető figyelembe csökkentő tényezőként.
26. Amennyiben kérelmező jövedelemmel nem rendelkező, nem tanköteles, nappali tagozaton tanulmányokat nem folytató aktív korú személy, továbbá abban az esetben, ha kérelmező jövedelme kizárólag alkalmi munkából származik, csatolnia kell az illetékes állami foglalkoztatási szerv igazolását arról, hogy az állami foglalkoztatási szervvel együttműködik, annak nyilvántartásában regisztrált munkanélküliként szerepel.
27. A kérelemben és a jövedelem-, illetve vagyonnyilatkozatban szereplő adatok, tények valódisága az eljárás során, szükség esetén, a kérelmező által megadott tartózkodási helyen elvégzett környezettanulmánnyal ellenőrizhető.

**A jogosulatlanul igénybevett támogatás megtérítése**

1. **§**

A jogosulatlanul igénybevett támogatás megtérítésével kapcsolatban a Szoctv. [17. §](https://or.njt.hu/eli/v01/730271/r/2015/3#SZ17)-ának rendelkezéseit kell alkalmazni.

**A települési támogatás**

1. **§**
2. Települési támogatás:
   1. rendkívüli települési támogatás;
   2. a lakhatás támogatáshoz való hozzájárulás;
   3. az egészségi állapot megőrzését jelentő szolgáltatások költségeihez való hozzájárulás;
   4. temetési támogatás;
   5. köztemetés;
   6. babaköszöntő pénzbeli támogatás***;***
   7. gyermekétkezési térítési díjhoz nyújtott támogatás;
   8. általános iskolások ösztöndíj támogatása;
   9. középfokú oktatási intézményekben tanulók ösztöndíj támogatása;
   10. Sikeres nyelvvizsgát tevő, középfokú köznevelési intézményben tanulók ösztöndíjtámogatása
   11. felsőfokú oktatási intézményekben tanulók ösztöndíj támogatása;
   12. karácsonyi támogatás.
3. Nem állapítható meg települési támogatás annak az aktív korú személynek, aki, illetve akinek a családjában élő személy álláskeresőként, munkahely keresés céljából nem működik együtt a PVMK Ceglédi Járási Hivatal Foglalkoztatási Osztályával.
4. Különösen indokolt esetben, hatósági tudomás alapján hivatalból is települési támogatásban részesíthető az, aki az e rendeletben meghatározott körülményekkel rendelkezik, de települési támogatás iránti kérelmet nem nyújtott be.
5. A települési támogatás egészben vagy részben természetbeni szociális ellátás formájában is nyújtható. A természetbeni szociális ellátás formájáról és módjáról az ellátást megállapító határozatban kell rendelkezni.
6. A természetbeni szociális ellátás formái: élelmiszercsomag-, tüzelő anyag biztosítása, közüzemi díj számla kifizetése, gyógyszer kiváltása.
7. A készpénzben megállapított települési támogatás felhasználásáról a jogosult az összeg felvételétől számított 15 napon belül elszámoltatható.
8. A megállapított támogatás folyósítása elsősorban az ügyfél folyószámlájára történő átutalással vagy postai utalással történik.

**Rendkívüli települési támogatás**

1. **§**
2. Rendkívüli települési támogatás állapítható meg annak a létfenntartási gondokkal küzdő személynek, akinek családjában az egy főre jutó jövedelem nem haladja meg a szociális vetítési alap 300%-át, egyedülálló esetén 320 %-át, és önmaga vagy családja létfenntartásáról más módon gondoskodni nem tud, vagy alkalmanként jelentkező, nem várt többletkiadásai miatt anyagi segítségre szorul, mert
3. tartós betegség vagy rokkantság miatt jelentős jövedelemkiesése következett be,
4. elemi kár, vagy sérelmére elkövetett bűncselekményből anyagi kára keletkezett, vagy
5. nyugdíj vagy a más rendszeres ellátás kifizetése a jogosultság megállapításának elhúzódása miatt késik, vagy
6. önhibáján kívül legfeljebb 2 havi közüzemi díjhátraléka halmozódott fel, melyet önerőből nem tud kiegyenlíteni, vagy
7. egészségügyi vizsgálaton, felülvizsgálaton nem tud megjelenni, vagy hatósági ügyeit nem tudja intézni, mert az útiköltség megfizetésére nem képes, vagy
8. nagyobb összegű, váratlan vagy előre látott kiadásai vannak, amelyeket önerőből nem tud kiegyenlíteni, vagy
9. gyermeke nevelésével, gondozásával, tanköteles korú gyermeke tanszer, tankönyv ellátásával, valamint a gyermek más településre történő iskolába járásához szükséges autóbusz bérlet megvásárlásával kapcsolatos kiadásokat önerőből nem tudja teljesíteni,
10. a nevelésbe vett gyermek családjával való kapcsolattartáshoz, a gyermek családba történő visszakerülésének elősegítéséhez kapcsolódó kiadásokat önerőből nem tudja teljesíteni,
11. gyermeke táborozási költségeit önerőből nem tudja biztosítani.
12. Az (1) bekezdésben meghatározott esetben a rendkívüli települési támogatás mértéke nem haladhatja meg a tényleges költség mértékét, illetve a szociális vetítési alap összegének 180%-át.
13. Az (1) bekezdés g.) és i.) pontjában meghatározott esetekben a támogatás iránti kérelem kötelező melléklete a tanköteles gyermek tanulói jogviszonyának fennállására vonatkozó igazolás, buszbérletre kért támogatás esetén a bérletről szóló számla.
14. A kérelmező erre irányuló kérelme esetén – legfeljebb 60 nap időtartamra – rendkívüli települési támogatás természetben, az étkeztetés biztosításával is nyújtható. Az étkezés (napi egyszeri meleg étel) biztosítására az általános iskola főzőkonyhájáról a kérelmező által történő elszállításával, illetve a tanyagondnok általi házhozszállításával van lehetőség.
15. Minden 18 év alatti, csemői állandó bejelentett lakóhellyel, tartózkodási hellyel és életvitelszerűen Csemőben élő gyermek törvényes képviselője részére évente két alkalommal (augusztus és december hónapban) gyermekenként 8.000**.-** Ft összegű rendkívüli települési támogatás nyújtható az éves költségvetés szociális kerete terhére.

**Lakhatási támogatás**

1. **§**
2. Lakhatási támogatásra jogosult az a személy,

a) aki a kérelemben megjelölt lakásban bejelentett lakcímmel vagy tartózkodási hellyel rendelkezik, abban életvitelszerűen lakik, és annak tulajdonosa vagy bérlője, és

b) akinek háztartásában az egy főre jutó havi jövedelem nem haladja meg a szociális vetítési alap összegének 280%-át, egyedülálló esetében 300%-át és

c) akinek háztartása egyik tagjának sincs vagyona.

1. A lakhatási támogatás a villanyáram-, a víz-, és a gázfogyasztás, csatornahasználat díjához és a lakbérhez, vagy a lakás fenntartási költségeihez nyújtható.
2. A lakhatási támogatás iránti kérelmek benyújtása – az (5) bekezdés kivételével – folyamatos, az ellátást tárgyév december 31-ig kell megállapítani.
3. A 2024. évben a lakhatási támogatás iránti kérelmet április hónapban lehet benyújtani, az ellátás május hónaptól kerül folyósításra. 2024. május hónaptól a közüzemi díj támogatás az arra jogosult személyeknek lakhatási támogatásként a (6) bekezdésben meghatározott összegben kerül tovább folyósításra.
4. A lakhatási támogatás egy havi összege 12.000 Ft.
5. A lakhatási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

**Az egészségi állapot megőrzését jelentő szolgáltatások költségeihez való hozzájárulás**

1. **§**
2. Települési támogatásként az egészségi állapot megőrzését jelentő szolgáltatások költségeihez való teljes vagy részbeni hozzájárulás állapítható meg annak a személynek, aki
3. közgyógyellátási igazolványra nem jogosult és
4. igazoltan a rendszeresen szedett gyógyszer kiadása vagy gyógyászati segédeszköz beszerzésének költsége meghaladja saját jövedelmének 15%-át és a családjában az egy főre jutó jövedelem nem haladja meg a szociális vetítési alap 300%-át; egyedülálló esetén 320%-át
5. esetenként felírt gyógyszer kiváltása vagy gyógyászati segédeszköz beszerzésének költségét önerőből biztosítani nem tudja és a családjában az egy főre jutó jövedelem nem haladja meg a szociális vetítési alap 300%-át; egyedülálló esetén 320%-át
6. aki közgyógyellátási igazolványra jogosult és a havi gyógyszerkiadása a közgyógyellátásból nem elégíthető ki, mert

ca) az OEP által elismert havi rendszeres gyógyszerköltsége meghaladja az éves központi költségvetési törvényben meghatározott egyéni gyógyszerkeret legmagasabb összegét, vagy

cb) a felírt gyógyszerek, gyógyászati segédeszközök közgyógyellátás alapján nem beszerezhetők.

1. Az (1) bekezdés aa.) pontjában meghatározott települési támogatás a kérelem benyújtásától minden év december 31-ig állapítható meg, összege az igazolt gyógyszerköltség, de nem haladhatja meg a havi 10.000.- Ft-ot.
2. Az (1) bekezdés a.) és b.) pontjában meghatározott települési támogatás összege esetenként az igazolt gyógyszerköltség, de éves szinten összesen nem haladhatja meg a szociális vetítési alap 200%-át.
3. Az (1) bekezdésben szabályozott települési támogatás iránti kérelem kötelező melléklete a háziorvos vagy kezelőorvos által felírt rendszeresen vagy esetenként szedett gyógyszerek, gyógyászati segédeszköz költségének összegéről szóló igazolás.

**Temetési támogatás**

1. **§**
2. Települési támogatásként elhunyt hozzátartozó személy eltemettetésének költségeihez való hozzájárulás nyújtható annak, aki az elhunyt temettetéséről gondoskodott és a családjában az egy főre jutó jövedelem nem haladja meg a szociális vetítési alap 300%-át, egyedülálló esetén 320%-át..
3. Az eltemettető az elhunyt személy eltemettetésének költségeihez való hozzájárulására az igényelt temetési támogatás iránti kérelmét az elhalálozás napjától számított 60 napon belül nyújthatja be. A határidő jogvesztő. A kérelmhez mellékelni kell a temetési megrendelőt.
4. A támogatás mértéke legfeljebb 50.000 Ft. A támogatás összegét 1.000.- Ft-ra kerekítve kell megállapítani.

**Köztemetés**

1. **§**

A köztemetés elrendelése esetén [Szt. 48. §](https://njt.hu/jogszabaly/1993-3-00-00#SZ48)-ának szabályai szerint kell eljárni.

**Babaköszöntő pénzbeli támogatás**

1. **§**
2. Babaköszöntő pénzbeli támogatásra jogosult az a család, ahol gyermek születik, és legalább egyik szülője állandó lakóhellyel rendelkezik Csemőn, és a család életvitelszerűen a község közigazgatási területén él.
3. A pénzbeli támogatás összege 25.000.- Ft.
4. A támogatást egy gyermek után csak egy alkalommal és csak az egyik szülő jogosult igénybe venni. Amennyiben mindkét szülő esetében fennállnak a jogosultsági feltételek, azonban a szülők külön élnek, úgy az a szülő jogosult a támogatást igénybe venni, akinél a gyermek elhelyezésre került.
5. A gyermek születéséről a területileg illetékes védőnő értesíti a Polgármestert, aki a jogosultsági feltételek ellenőrzése után – hivatalból – dönt a babaköszöntő támogatásra való jogosultság megállapításáról.
6. A támogatás utalásáról a Polgármesteri Hivatal pénzügyi csoportja gondoskodik.

**Gyermekétkeztetésben részesülő gyermek étkezési térítési díjához nyújtott támogatás**

**14. §**

1. Az önkormányzat a gyermekétkeztetés térítési díját mérsékelheti, vagy elengedheti a szociálisan rászorult gyermek/tanuló az iskola-, bölcsőde-, óvoda vezetőjének vagy a családgondozó javaslata alapján, ha a családban az egy főre jutó jövedelem a szociális vetítési alap összegének 300 %-át (85.500 Ft.), gyermekét egyedül nevelő szülő esetén 320 %-át (91.200 Ft) nem haladja meg, vagy a kötelezett szociális, vagyoni, illetve lakhatási körülményeire tekintettel a díjat megfizetni nem képes.
2. Szociálisan rászorulónak minősül a gyermek vagy tanuló különösen akkor, ha

a) rendszeres gyermekvédelmi kedvezményben részesül,

b) három, vagy több gyermekes családban nevelkedik,

c) vele egy háztartásban tartósan beteg, vagy fogyatékos személy él,

d) egyedülálló szülő neveli.

1. A támogatás megállapításának kezdő napja a támogatás iránti kérelem benyújtását követő hónap első napja.
2. A támogatást nevelési év végéig (augusztus 31. napjáig), illetve tanév végéig állapítja meg az önkormányzat.

**Általános iskolások ösztöndíj támogatása**

1. **§.**
2. A Képviselő-testület a csemői Ladányi Mihály Általános Iskolában tanuló tehetséges és kiemelkedő tanulmányi eredményt elért diákok részére tanulmányi ösztöndíjat adományoz félévente maximum 17 fő részére.
3. Ösztöndíjra jogosult az a tanuló, aki
4. 2-4. évfolyamon kitűnő bizonyítványt, példás magatartás és példás szorgalom minősítést kapott;
5. 5-8. évfolyamon legalább 4,5 átlagú bizonyítványt, példás vagy jó magatartás és szorgalom minősítést kapott, illetve jelentős tanulmányi eredmény javulást ért el.
6. Az ösztöndíjban részesíthető tanulókra az osztályfőnök az adott tanév február 01-ig, illetve június 30-ig tehet javaslatot, melyet a nevelő-testület bizottsága bírál el. A bírálat eredményéről a polgármester írásban értesíti a tanuló törvényes képviselőjét/gondviselőjét. A döntés ellen fellebbezésnek helye nincs.
7. Az ösztöndíj összege 5.000.- Ft/hó (5 hónapon keresztül), melyet egy összegben kell kifizetni.
8. Az ösztöndíj kifizetéséről, utalásáról a polgármester határozata alapján a Polgármesteri Hivatal gondoskodik az éves költségvetési rendelet szociális kerete terhére.

**Középfokú oktatási intézményben tanulók ösztöndíj támogatása**

1. **§**
2. A Képviselő-testület a csemői állandó lakóhellyel rendelkező és életvitelszerűen Csemőben lakó, középfokú köznevelési intézményben tanulmányokat folytató tehetséges és kiemelkedő tanulmányi eredményt elért diákok részére tanulmányi ösztöndíjat adományoz félévente maximum 10 fő részére.
3. Az ösztöndíj elnyerésének feltétele:

* legalább 4-es átlagot meghaladó félévi tanulmányi eredmény,
* példás vagy jó magatartás és szorgalom minősítés.

1. Az ösztöndíjra pályázati felhívás jelenik meg január, illetve június hónapban a Csemői Hírmondóban és a község honlapján.
2. A beérkezett pályázatokat a polgármester bírálja el kizárólag a tanulmányi átlageredmények rangsorolásával. Döntése ellen fellebbezésnek helye nincs.
3. Az ösztöndíj összege 10.000.- Ft/hó (5 hónapon keresztül), melyet egy összegben kell kifizetni.
4. Az ösztöndíj kifizetéséről, utalásáról a polgármester határozata alapján a Polgármesteri Hivatal gondoskodik az éves költségvetési rendelet szociális kerete terhére.

**Sikeres nyelvvizsgát tevő, középfokú köznevelési intézményben tanulók ösztöndíj támogatása**

**17. §**

1. A Képviselő-testület a csemői állandó lakóhellyel rendelkező és életvitelszerűen Csemőben lakó, középfokú köznevelési intézményben tanulmányokat folytató, és tanulmányai folytatása alatt bármely idegen nyelvből államilag elismert A és B, vagy C típusú középfokú, sikeres nyelvvizsgát tevő diákok részére tanulmányi ösztöndíjat adományoz félévente maximum 5 fő részére.
2. Az ösztöndíj elnyerésének feltétele:

* az államilag elismert nyelvvizsga bizonyítványról készült fénymásolat benyújtása, melynek eredeti példányát a másolat(ok) átadásakor be kell mutatni;
* a középfokú köznevelési intézmény igazolása a tanulói jogviszony fennállásáról.

1. Az ösztöndíjra pályázati felhívás jelenik meg január, illetve június hónapban a Csemői Hírmondóban és a község honlapján.
2. A beérkezett pályázatokat a polgármester bírálja el. Döntése ellen fellebbezésnek helye nincs. Amennyiben 5 főnél többen nyújtanak be pályázatot, a páyázók között a rangsor a bizonyítványban rögzített eredményadatok alapján kerül megállapításra.
3. Az ösztöndíj összege 5.000.- Ft/hó (5 hónapon keresztül), melyet egy összegben kell kifizetni.
4. Az ösztöndíj kifizetéséről, utalásáról a polgármester határozata alapján a Polgármesteri Hivatal gondoskodik az éves költségvetési rendelet szociális kerete terhére.

**Felsőoktatási intézményben tanulók ösztöndíj támogatása**

**18.§**

1. Az önkormányzat félévente tanulmányi ösztöndíjat adományoz azon csemői állandó lakóhellyel rendelkező, felsőoktatási intézményben tanulmányokat folytató legfeljebb 5 fő hallgató részére, akik tanulmányaikat**teljes idejű nappali tagozaton, magyar állami ösztöndíjas vagy magyar állami részösztöndíjas képzésen** folytatják, és 25. életévüket a pályázat benyújtásának időpontjában nem töltötték be.
2. A pályázathoz csatolni kell:
3. az önéletrajzot,
4. az ösztöndíjra pályázott tanévre vonatkozó iskolalátogatási igazolást vagy hallgatói jogviszonyról szóló igazolást,
5. a család jövedelem és vagyonnyilatkozatát,
6. a felsőfokú tanulmányait kezdő pályázónak a tizenkettedik év végi bizonyítványának és érettségi bizonyítványának másolatát,
7. felsőfokú tanulmányokat folytató pályázónak az előző év végi eredményéről szóló hiteles igazolást,
8. egyéb, az érdemi döntést elősegítő igazolásokat.
9. A pályázat elbírálásakor előnyt élvez a pályázó, ha:
10. ha a pályázóval egy háztartásban élők egy főre jutó jövedelme a szociális vetítési alap összegének 300 %-át (85.500 Ft.), gyermekét egyedül nevelő szülő esetén 320 %-át (91.200 Ft) nem haladja meg;
11. A pályázó árva vagy félárva;
12. A pályázó halmozottan hátrányos helyzetű, vagy hátrányos helyzetű;
13. A pályázó tartósan beteg vagy fogyatékossággal élő, vagy vele egy háztartásban tartósan beteg, vagy fogyatékos személy él;
14. A pályázó három- vagy több gyermekes családban él;
15. A pályázó kollégiumi elhelyezésre nem jogosult;
16. A pályázó középiskolai bizonyítványa záró évfolyamának átlageredménye a 4,00 átlagot eléri, vagy a pályázat benyújtását megelőző szemesztert legalább 3,5 átlag-eredménnyel fejezte be.
17. A pályázatokat évente két alkalommal február 20-ig és szeptember 30-ig lehet benyújtani. Az önkormányzat az ösztöndíj pályázatot legkésőbb, minden év január 31-ig, illetve augusztus 31-ig meghirdeti.
18. A beérkezett pályázatokat a polgármester bírálja el.
19. Az ösztöndíj összege 10.000 Ft/hó öt hónapon keresztül, amit egy összegben kell kifizetni.
20. Az ösztöndíj kifizetéséről, utalásáról a Polgármesteri Hivatal gondoskodik az éves költségvetési rendelet szociális kerete terhére.

**Karácsonyi támogatás**

**19.**

(1) A 64 év feletti nyugdíjasok részére, jövedelemhatártól függetlenül, december hónapban egyszeri, ajándékcsomag nyújtható.

(2)Az éves költségvetés szociális kerete terhére minden év decemberében élelmiszercsomag adható a rendszeres gyermeknevelési támogatásban, valamint települési támogatásban részesülő részére.

(3) Az éves költségvetés szociális kerete terhére minden év decemberében pénzbeli támogatás adható a foglalkoztatást helyettesítő támogatásban és az egészségkárosodottak támogatásában részesülő részére**.**

**Szociálpolitikai kerekasztal**

**20.§**

(1) Csemő Község Önkormányzata a helyi nevelési, oktatási, egészségügyi intézmények vezetőiből (iskolaigazgató, óvodavezető, háziorvosok, védőnők, gyermekjóléti és családsegítő szolgálat családgondozói) álló szociálpolitikai kerekasztalt hozott létre, melynek elsődleges feladata a szolgáltatásszervezési koncepcióban meghatározott feladatok megvalósulásának, végrehajtásának folyamatos figyelemmel kísérésére, és a felmerülő helyi szociális problémák megoldására javaslat készítése.

1. A helyi szociálpolitikai kerekasztal évente legalább egy alkalommal ülést tart.

**III. fejezet**

**Személyes gondoskodást nyújtó ellátások**

1. §
2. Csemő Község Önkormányzata a szociális alapellátási feladatai körében az alábbi ellátásokat és szolgáltatásokat biztosítja:
   1. tanyagondnoki szolgálat,
   2. étkeztetés,
   3. családsegítés,
   4. házi segítségnyújtás,
   5. jelzőrendszeres házi segítségnyújtás.
3. Csemő Község Önkormányzata a Magyarország helyi önkormányzatairól szóló 2011. évi CLXXXIX. törvény 87. §-a alapján az étkeztetés, a házi segítségnyújtás és a jelzőrendszeres házi segítségnyújtás alapszolgáltatási feladatokat az Szt.-ben meghatározott tartalommal, a Ceglédi Többcélú Kistérségi Társulás fenntartásában működő Ceglédi Kistérségi Szociális Szolgáltató és Gyermekjóléti Központ útján látja el.
4. Csemő Község Önkormányzata a külterületi lakosság szociális alapellátási feladatait 2 tanyagondnoki szolgálat keretében biztosítja. A tanyagondnoki szolgálat működésére és igénybevételére vonatkozó rendelkezéseket Csemő Község Önkormányzatának Képviselő-testülete külön rendeletben szabályozza.

**Térítési díj**

**22. §**

* + - 1. A személyes gondoskodást nyújtó ellátásokért – az Szt-ben foglalt kivételekkel – térítési díjat kell fizetni.
      2. A térítési díjra vonatkozó szabályokat az Szt. 114-119/B. §-ai állapítják meg.
      3. A tanyagondnoki szolgáltatást és a családsegítést térítésmentesen kell biztosítani.
      4. Az étkeztetésért, a házi segítségnyújtásért és a jelzőrendszeres házisegítségnyújtásért fizetendő térítési díjakat a rendelet 1. számú melléklete tartalmazza.

**III. fejezet**

**A személyes gondoskodást nyújtó gyermekjóléti és gyermekvédelmi ellátások**

**Gyermekjóléti alapellátások**

**23.§**

Csemő Község Önkormányzata a Magyarország helyi önkormányzatairól szóló 2011. évi CLXXXIX. törvény 87. §-a alapján a gyermekjóléti szolgáltatási feladatokat a Gyvt. 39-40.§-ában meghatározott tartalommal, a Ceglédi Többcélú Kistérségi Társulás fenntartásában működő Ceglédi Kistérségi Szociális Szolgáltató és Gyermekjóléti Központ útján látja el.

**Gyermekek napközbeni ellátása**

**24. §**

1. Csemő Község Önkormányzata (továbbiakban: Önkormányzat) a személyes gondoskodást nyújtó gyermekjóléti alapellátások keretében a 20 hetes – 3 éves korú gyermekek napközbeni ellátása érdekében mini bölcsődét működtet.
2. A bölcsődei ellátás biztosítása az Önkormányzat által fenntartott Csemői Nefelejcs Óvoda és Mini Bölcsőde (2713 Csemő, Petőfi S. u. 2.) útján történik, melynek működési területe Csemő község közigazgatási területére terjed ki.
3. A mini bölcsőde alapellátásként ellátja a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.), valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV. 30.) NM rendeletben meghatározott feladatokat.

**A gyermekek napközbeni ellátásának igénybe vétele**

**25. §**

1. A bölcsődei ellátás igénybevételére irányuló kérelmet a Bölcsődei felvételi kérelem formanyomtatvány kitöltésével a Csemői Nefelejcs Óvoda és Mini Bölcsőde intézményvezetőjéhez (továbbiakban: intézményvezető) kell benyújtani.
2. A bölcsődei felvételről az intézményvezető dönt.
3. A felvételi kérelem elbírálása során – a Gyvt. 42/A. §-ában meghatározottakon túl – előnyt élvez különösen az a gyermek
4. akit egyedülálló (élettárssal nem rendelkező hajadon, nőtlen, elvált vagy özvegy családi állapotú) szülője nevel és a szülő munkaviszonyban vagy munkavégzésre irányuló egyéb jogviszonyban áll,
5. akivel együtt a családban nevelt kiskorú gyermekek száma a három főt meghaladja és a szülők munkaviszonyban vagy munkavégzésre irányuló egyéb jogviszonyban állnak,
6. akinek a szülője, gondozója szociális helyzete miatt a gyermek ellátásáról megfelelő szinten nem képes gondoskodni,
7. a rendszeres gyermekvédelmi kedvezményre jogosult gyermek, akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.
8. Ha a mini bölcsőde létszámkerete betelt, a kérelmeket az érkezésük sorrendjében kell nyilvántartásba venni, a nyilvántartásba vételről a kérelmezőt értesíteni kell.
9. A bölcsődei felvételről az intézményvezető értesíti a kérelmezőt, az ellátás megkezdésekor az intézményvezető és a szülő (törvényes képviselő) írásbeli megállapodást köt. A megállapodás megkötésével egyidejűleg a bölcsődei ellátással kapcsolatban a szülő (törvényes képviselő) tájékoztatást kap, melynek megismeréséről írásban nyilatkozik.

**A gyermekek napközbeni ellátásának megszüntetése**

**26. §**

A bölcsődei ellátás megszűnik a Gyvt-ben meghatározott eseteken túl

1. szülő (törvényes képviselő) bejelentése alapján,
2. a jogosultsági feltételek megszűnésével, vagy
3. a bölcsőde házirendjének súlyos és ismételt megszegése miatt.

**A térítési díjak megállapításának általános szabályai**

**27. §**

1. A személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért ha e rendelet vagy a [Gyvt.](https://njt.hu/jogszabaly/1997-31-00-00) másként nem rendelkezik, térítési díjat kell fizetni. A térítési díj (intézményi térítési díj) megállapításáról a [Gyvt. 147. § (1)-(4) bekezdés](https://njt.hu/jogszabaly/1997-31-00-00#SZ147@BE1)e rendelkezik. A személyi térítési díj összegét a [Gyvt. 148. § (1) bekezdés](https://njt.hu/jogszabaly/1997-31-00-00#SZ148@BE1)e alapján az intézményvezető konkrét összegben állapítja meg.
2. A bölcsődében a gyermekétkeztetésért és a gondozásért térítési díjat kell fizetni.

1. A bölcsődei gyermekétkeztetés térítési díjára vonatkozó rendelkezéseket Csemő Község Önkormányzatának Képviselő-testülete külön rendeletben szabályozza.
2. A bölcsődében gyermek gondozásáért fizetendő térítési díjat e rendelet 2. számú melléklete tartalmazza.

**Záró rendelkezések**

**28. §.**

(1) Az e rendeletben nem szabályozott kérdésekben az Szt. és a Gyvt. rendelkezéseit kell alkalmazni.

(2) E rendelet 2024. február 01-jén lép hatályba, és hatálybalépésével egyidejűleg hatályát veszti a pénzbeli és természetbeni szociális támogatások rendszeréről és gyermekvédelmi ellátásokról szóló 4/2023. (II. 02.) rendelet.

Csemő, 2024. január 30.

Dr. Kovács Tímea Bögös István

jegyző alpolgármester

A rendelet kihirdetve 2024. ....................

Csemő, 2024. .............................

Dr. Kovács Tímea

jegyző

1. számú melléklet a ..../2024. (I. 30.) számú önkormányzati rendelethez

A személyes gondoskodást nyújtó ellátások térítési díjai a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 1. számú és 2. számú melléklete alapján:

**1. Szociális étkeztetés:**

A szociális étkeztetés intézményi térítési díja:

|  |  |  |
| --- | --- | --- |
|  | **Jövedelmek forintban** | **Étkezési díj Ft/nap** |
| 1. | 0 – 42.750 | 200,- |
| 2. | 42.751 – 85.500 | 360,- |
| 3. | 85.501 – 105.000 | 450,- |
| 4. | 105.501 felett | 500,- |

Az étel házhozszállítás térítési díja:

|  |  |  |
| --- | --- | --- |
|  | Jövedelmek forintban | Kiszállítási díj Ft/nap |
| 1. | 0 – 42.750 | 50,- |
| 2. | 42.751 – 85.500 | 120,- |
| 3. | 85.501 – 105.000 | 150,- |
| 4. | 105.001 felett | 200,- |

**2. A házi segítségnyújtás:**

A házi segítségnyújtás intézményi térítési díja

|  |  |  |
| --- | --- | --- |
|  | Jövedelmek forintban | Gondozási óradíj Ft/óra |
| 1. | 0 –    42.750 | 100,- |
| 2. | 42.751 –    85.500 | 240,- |
| 3. | 85.501 –  142.500 | 300,- |
| 4. | 142.501 –  160.500 | 420,- |
| 5. | 160.501 – | 600,- |

**3. A jelzőrendszeres házi segítségnyújtás intézményi térítési díja 65,- Ft/nap.**

1. *számú melléklet* a ..../2024. (I. 30.) számú önkormányzati rendelethez

*A mini bölcsődei gondozásért fizetendő térítési díj összege: 500 Ft/fő/nap*